Beli Manastir, 21. 2. 2018.

Sjednica je održana 20.2.2018.

Početak sjednice u 14,00 sati

Z A P I S N I K

Prisutni članovi Povjerenstva:

1. Suzana Vencl, voditelj, predsjednik Povjerenstva
2. Veljko Frank, ravnatelj
3. Slađana Šašlić, roditelj
4. Đorđe Šašlić, učenik

Ostali prisutni- Vedrana Bagarić, zapisničar.

Suzana Vencl, predsjednica Povjerenstva, pozdravlja sve prisutne i izvještava da je na javni poziv pristigla samo jedna ponuda. Pročitala je tekst objavljenog javnog poziva sa planiranim planom putovanja po danima. Nakon toga predsjednica je otvorila prispjelu ponudu.

PANTURIST, s planom puta ( Bratislava, Prag, Plzen, Karlštajn, Mlada Boleslav, Beč) koji u pojedinim dijelovima odstupa od plana puta objavljenog u javnom pozivu te s terminom realizacije ekskurzije od 22. kolovoza do 28. kolovoza 2018., iako je u javnom pozivu traženo putovanje od 18. kolovoza do 25. kolovoza 2018.

Predviđen je smještaj u hotelu s 3 zvjezdice, 5 polupansiona u Pragu, obroci švedski stol, u cijenu uključen izlet u pivovaru Pilsner, ulaznice za dvorac Karlštejn, izlet u Mladu Boleslav s ulaznicama za muzej i tvornicu Škode, uz stručno vodstvo, komplet ulaznica za Praški dvorac s katedralom, palačom, Zlatnom ulicom, ulaznice za toranj i labirint zrcala na Petrinu, vožnja po Vltavi s ručkom, ulaznice za Nacionalni tehnički muzej i muzej voštanih figura te dvije ulaznice po učeniku za disco klub Karlovy Lazne. U cijeni je i 1 gratis za profesora- voditelja putovanja s pripadajućim troškovima i paket osiguranja.

Otplata po ratama u različitim kombinacijama.

Cijena po osobi iznosi 2.270,00 kn na bazi 10 plaćenih mjesta uz napomenu o spajanju s Elektrotehničkom i prometnom školom Osijek.

Budući da ponuda ne udovoljava javnom pozivu ni datumom realizacije ni planom putovanja Predsjednica smatra da ista ne udovoljava uvjetima iz javnog poziva te ne može biti predstavljena na roditeljskom sastanku. S ovim zaključkom slažu se svi članovi Povjerenstva.

Dogovoreno je da će razrednica porazgovarati s učenicima i roditeljima o eventualnom drugom odredištu te nakon toga ponovno objaviti javni poziv.

Sjednica je završila u 14,50 sati.

Zapisničar: Predsjednik Povjerenstva:

Vedrana Bagarić, dipl.iur. Suzana Vencl, prof.